# r„SEE BEYOND"

# Promóciós játék részvételi és adatkezelési szabályzat

# (a továbbiakban: „Szabályzat”)

1. **A JÁTÉK SZERVEZŐJE**

A játék szervezője az Opticnet Hungary Egyesülés (székhely: 1143 Budapest, Hungária körút 67. 1. emelet, a továbbiakban: **Szervező**).

1. **A JÁTÉKBAN RÉSZT VEVŐ SZEMÉLYEK**

A játékban részt vehet minden Magyarországon állandó lakóhellyel rendelkező, 16. életévet betöltött, nem cselekvőképtelen természetes személy, kivéve az Opticnet Hungary Egyesülés munkavállalói, az Egyesülés tagjai illetve az Egyesülés együttműködő partnerei, ezek vezető tisztségviselői, munkavállalói, valamint a Szervezővel munkavégzésre irányuló egyéb jogviszonyban álló személyek és mindezek közeli hozzátartozói (Ptk. 8:1. § (1) bekezdés 1. pont).

1. **A JÁTÉK IDŐTARTAMA**

A játék magyarországi idő szerint **2019. április 1. 00:00 órától - május 31. 23:59:59 óráig** (éjfél) tart.

1. **A JÁTÉKBAN RÉSZT VEVŐ ÜZLETEK**

A játékban kizárólag a magyarországi Opticnet Hungary Egyesülés tagjai/ partner optikai szaküzletei vesznek részt, melyek listája az 1. számú mellékletben található.

1. **A JÁTÉKBAN VALÓ RÉSZVÉTEL FELTÉTELEI**

A játékban azok a Szabályzat 2. pont rendelkezéseinek is megfelelő vásárlók vesznek részt, akik a játék időtartama alatt az 1. számú mellékletben található optikai szaküzletek bármely üzletében legalább 1 db Polaroid márkajelzésű napszemüveget vásárolnak. Az akcióban részt vevő Polaroid napszemüveg kínálat üzletenként eltérő.

A játék két részből áll:

1. Azonnali garantált nyeremény

Az Opticnet szaküzletben Polaroid napszemüveget vásárlók garantált nyereménye a szaküzletben egy szerencsekereket megforgatva egy kisértékű ajándék (Polaroid logóval ellátott hűtőtáska, vízhatlan telefontartó tok, üveg kulacs, baseball sapka, H&M utalvány, Opticnet kedvezmény kupon – 20%). Az Opticnet kedvezmény nem vonható össze más kedvezménnyel, és a nyeremények készpénzre nem válthatók.

1. Internetes regisztráltak közötti sorsolás

Az internetes regisztráltak közötti sorsoláson való részvétel feltétele, hogy a vásárló legalább 1 db Polaroid napszemüveget vásároljon a fentiekben megjelölt üzletek bármelyikében és készítsen magáról egy fényképet az Opticnet szaküzletben vásárolt vadonatúj Polaroid napszemüvegében, és ezt a fényképet töltse fel a Szervező weboldalára és regisztráljon a nyereményért a játék microsite oldalán: https://woobox.com/bqyh88 a vásárláskor kapott nyugtán/blokkon szereplő adatokkal, illetve az alább meghatározott személyes adataival.

A regisztráció abban az esetben sikeres, ha a résztvevő elfogadja a részvételi és adatkezelési szabályzatot, valamint ha az összes mezőt kitölti. A microsite-on az alábbi adatokat kell megadnia: név; telefonszám, e-mail cím; vásárlás időpontja; a blokkon szereplő AP kód, az optikai szaküzlet neve, ahol vásárolt, és hogy milyen kerékpárt (női/férfi) szeretne nyerni. A regisztrációval annak kitöltője kifejezetten úgy nyilatkozik, hogy az abban foglalt adatok a valóságnak teljes mértékben megfelelnek.

A fentiekben foglalt személyes adatokra azért van szükség, hogy a Szervező a nyertest a sorsolást követően e-mailen és, vagy telefonon értesíthesse nyereménye átvételének részleteiről.

1. **A NYEREMÉNYEK**

**Garantált azonnali nyeremény**

1126 Ft értékű Polaroid logóval ellátott hűtőtáska, 420 Ft értékű vízhatlan telefontartó tok, 1710 Ft értékű üveg kulacs, 890 Ft értékű baseball sapka, 2000 Ft értékű H&M utalvány, Opticnet kedvezmény kupon – 20%, melyeket a vásárló a szerencsekerék megforgatást követően vehet át az érintett a részt vevő Opticnet szaküzletben. Utólagos nyeremény igénylés nem lehetséges. A H&M utalvány a H&M magyarországi üzleteiben váltható be 2020 szeptember 1. napjáig, készpénzre nem váltható. Az Opticnet kedvezmény kupont kizárólag az Opticnet hálózat partner optikáiban lehet beváltani 2019. október 31.-ig, kizárólag napszemüveg, illetve komplett szemüveg (optikai keret + optikai szemüveglencse) vásárlása esetén. A kedvezmény más kedvezménnyel nem vonható össze, készpénzre nem váltható.

**Kisorsolt nyeremény - fődíj**

* 30 db városi kerékpár, amelyek értéke 47.000FT+ ÁFA/db. A nyeremény készpénzre nem váltható, át nem ruházható.
1. **A SORSOLÁS ÉS A NYEREMÉNYEK ÁTADÁSA**

A Szervező a játék lezárását követően, külön időpontban sorsolja a fődíjat az interneten sikeresen regisztráltak között.

**A sorsolás időpontja magyarországi idő szerint** **2019. június 10. 10:00.**

**A sorsolás helyszíne: Az Opticnet székhelye**, a szabályzat életbelépésének napján: 1143 Budapest, Hungária körút 67. 1. emelet.

A sorsolás nyilvános.

**A sorsolás mente:**

A játék lezárását követően a microsite-on lévő, a sikeres regisztrációkat tartalmazó adatbázisból a sorsolás napján a véletlenszerűség elvének eleget tevő gépi sorsolással, számítógépes program segítségével sorsolják ki a nyertest. A sorsolás nyilvános.

Szervező a fődíj vonatkozásában 10db tartaléknyertest is kisorsol. A fődíj esetében a tartaléknyertesek a kihúzás sorrendjében válnak jogosulttá a nyereményre, abban az esetben, ha a nyertes, vagy a sorrendben előttük lévő tartaléknyertes a jelen játékszabályzatban foglaltak alapján nem válik jogosulttá a fődíjra.

A Szervező a nyertesek névsorát a [www.opticnet.hu](http://www.opticnet.hu) oldalon teszi közzé a sorsolást követő 3 munkanapon belül. A nyilvánosságra hozatal során a nyertes (tartaléknyertesek) neve, és az Opticnet szaküzlet neve valamint címe kerül megjelenítésre, ahol a Polaroid napszemüveg megvásárlásra került.

A nyertest (tartaléknyertest) a Szervező e-mailben értesíti a nyertességről, illetve a nyeremények átvételének módjáról és részleteiről. Amennyiben a nyertes sem a regisztrált e-mail címen, illetve telefonszámon nem érhető el, és nem lép kapcsolatba a Szervezővel attól a naptól számított 10 naptári napon belül, hogy a Szervező nyertesek névsorát közzétette, a nyeremény átszáll az 1. számú tartaléknyertesre. Az 1. számú tartaléknyertes értesítésére a nyertes értesítésére vonatkozó szabályok az irányadók. Az 1. számú tartaléknyertes elérhetetlensége esetén a nyeremény a 2. számú tartaléknyertesre száll át.

A nyertes (tartaléknyertes) a fődíj átvételére személyesen jogosult az általa regisztrált AP kódot tartalmazó nyugta/blokk felmutatásával abban az Opticnet szaküzletben, ahol a Polaroid napszemüveget vásárolta. A nyertes köteles a Szervezővel együttműködni annak érdekében, hogy részére a fődíj átadásra kerüljön a nyertesi minőségéről való tudomást szerzéstől számított 30 napon, de legkésőbb a sorsolást követő legfeljebb 90 napon belül. Amennyiben a nyertes (tartaléknyertes) nem veszi át a nyereményét az értesítést követő 30 munkanapon belül, utána nem válik jogosulttá a nyereményre.

Ha a résztvevő cselekvőképességében korlátozott, úgy a nyereménnyel kapcsolatos érdemi ügyintézésre, valamint a nyeremény átvételére csak a törvényes képviselőjével, gondnokával együtt jogosult.

A nyereményre való jogosultság másra nem ruházhatóak át, nem cserélhetőek fel és készpénzre nem válthatóak.

1. **EGYÉB FELTÉTELEK**

A vásárlást igazoló adatok (AP-kód, vásárlás időpontja –nap, óra, perc) csak egy alkalommal és csak egy személy regisztrációjához használható fel. Amennyiben bárki egy már érvényesen leadott regisztrációt követően ismételten ugyan azokkal a vásárlási adatokkal (AP-kód, vásárlás időpontja –nap, óra, perc) megkísérli a játékban történő regisztrációt, abban az esetben a már korábban érvényesen leadott regisztráció érvényét veszti, és a többször regisztrált nyugta/blokk a játékból kizárásra kerül. A nyertességről való értesítés után a nyertesnek legkésőbb a nyeremény átadásakor abban az Opticnet szaküzletben, ahol a Polaroid napszemüveget vásárolta, be kell mutatnia az általa regisztrált vásárlási adatokat tartalmazó nyugtát/blokkot, mely a nyereményre való jogosultság feltétele.

A Szervező fenntartja a jogot, hogy minden jelenlegi és jövőben szervezett játékából kizárja azt a személyt, aki a jelen játék során bizonyítottan a játék internet oldalának feltörésével, robot, vagy spam program használatával, vagy egyéb más csalásra lehetőséget adó módon kíván előnyhöz jutni.

A résztvevő tudomásul veszi, hogy az internetes regisztráció sikeressége függhet a kiszolgáló technológiától, ily módon a regisztrációt kedvezőtlenül befolyásolhatja olyan, a Szervezőn kívülálló tényező, mint például (de nem kizárólagosan) kapcsolati hiba, a szerverszámítógépek teljesítménye, valamint a biztonságos hálózati kapcsolat fenntartása.

Szervező kifejezetten kizárja a felelősségét azért, ha a rendszer túlterheltsége, az internetkapcsolat megszakadása, vagy bármely más, a Szervezőnek fel nem róható technikai hiba, akadály miatt a regisztráció nem sikerül vagy késedelmet szenved.

Szervező kizárja továbbá a felelősségét a regisztráció során a regisztráló személy által szolgáltatott adatok hibás, vagy hamis volta miatt. A Szervező nem vállal felelősséget azért sem, ha a nyertes adatai időközbeni megváltozása a nyeremények átadását lehetetlenné teszi, illetve, ha a Szervező által meghatározott időpontban a nyertes nem veszi át a nyereményt a nyertes érdekkörébe tartozó okból.

A Szervező nem vállal felelősséget a nyeremények/szolgáltatások minőségéért vagy részleteiért, minden ilyen jellegű igényért való esetleges felelősségét kizárja. A Szervező kizárólag arra vállal kötelezettséget, hogy a nyereményeket a nyertesnek átadja a jelen Szabályzatban foglaltak szerint. A nyeremények tulajdonjoga, illetve a költségviselés és a kárveszély a nyeremények átadásával száll át a nyertesekre.

A Szervező fenntartja a jogot, hogy a nyereményeket nyilvános program keretében adja át, e körben a nyertesnek minősülő vásárló kifejezetten hozzájárul ahhoz, hogy Szervező egyes személyes adatait (név) nyilvánosságra hozza, róla és a nyeremények átadásáról kép-, hang- és filmfelvételt készítsen, melyet a Szervező és/vagy megbízottja akár egészben, akár részleteiben térítésmentesen felhasználhat, honlapján közzétehet, kifejezett tiltakozó nyilatkozat hiányában pedig reklámcélra felhasználhatja.

1. **KÖLTSÉGEK**

A játékkal kapcsolatosan felmerülő, a Szervezőt terhelő esetleges adókat és díjakat a Szervező viseli. A játék keretében kisorsolásra kerülő nyeremények után az esetlegesen felmerülő költségeket (pl. a nyeremény átvételének helyszínére történő utazás költségei) a nyertes viseli.

1. **ADATKEZELÉS**

Azáltal, hogy a vásárló elfogadja a részvételi és adatkezelési szabályzatot (Szabályzat), valamint regisztrál a játékban való részvételre, feltétel nélküli, kifejezett hozzájárulását adja ahhoz, hogy nevét, e-mail címét, telefonszámát, továbbá nyertessége esetén a nyertes kommunikálásához, illetve a nyeremény átadásához, átvételéhez nélkülözhetetlen személyes adatait a Szervező és megbízottjai a játék lebonyolítása céljából az információs önrendelkezési jogról és az információszabadságról 2011. évi CXII. törvény rendelkezéseinek és a természetes személyeknek a személyes adatok kezelése tekintetében történő védelméről és az ilyen adatok szabad áramlásáról szóló Európai Parlament és Tanács (EU) 2016/679 rendelete rendelkezéseinek megfelelően kezelje a játék tartama alatt és azt követően 90 napig. Ezen túlmenően nyertessége (tartaléknyertessége) esetére kifejezetten hozzájárul ahhoz, hogy Szervező egyes személyes adatait (név) nyilvánosságra hozza. Hozzájárul továbbá, hogy nyertessége esetén róla és a nyeremény átadásáról kép- és/vagy hangfelvétel készülhessen, és az ily módon létrehozott kép- és/vagy hangfelvételeket, illetve azok egyes részleteit, elemeit Szervező bármely módon rögzített, akár vágott, akár vágatlan formában bármiféle – különösen időbeli, technikai és területi korlátozástól mentesen, ellenszolgáltatás nélkül bármely technikai eljárással, bármely módon nyilvánosságra hozhatja, felhasználhatja, illetve hasznosíthatja. A résztvevő tudomásul veszi, hogy az Opticnet általi felhasználás személyét érintő promóciós jellegére és reklámértékére tekintettel, az elkészült felvételekkel és a közölt adatokkal kapcsolatban sem most, sem később semmiféle ellenszolgáltatás iránti igénnyel nem léphet fel.

Az információs önrendelkezési jogról és az információszabadságról szóló 2011. évi CXII törvény (Info törvény), valamint az elektronikus hírközlésről szóló többször módosított 2003. évi C. törvény alapján a jelen Szabályzatban meghatározottak szerinti adatkezeléshez az érintett hozzájárulását írásos formában megadottnak kell tekinteni, amennyiben az érintett az adatkezelési és részvételi tájékoztatóban (Szabályzatban) foglaltak megismerését követően, a Szabályzatot elfogadja, és a játékban való részvétel céljából regisztrál. A microsite-on történő regisztrációval a résztvevő elismeri, hogy az adatszolgáltatás és a hozzájárulás megadása önkéntes és megfelelő tájékoztatás birtokában történt.

Az adatkezelési hozzájárulás visszavonása az Adatkezelő székhelyére küldött levélben vagy info@opticnet.hu e-mail címen kérhető, a visszavonás napjától a játékból történő kizárást, és a fődíjra vonatkozó jogosultság elvesztését eredményezi.

Adatkezeléssel összefüggő szabályok és tájékoztatások

Az adatkezelések **önkéntes hozzájáruláson alapulnak**.

Az **adatkezelés célja** a játék lebonyolítása

A **kezelt személyes adatok köre**: név, e-mail cím, telefonszám.

Az **adatkezelés időtartama** a játék időtartama és az azt követő 90 napig

A kezelt adatokat az Opticnet Egyesülés, mint adatkezelő **ismerheti meg**. A személyes adatokhoz csak az illetékes munkaköröket betöltő személyek férhetnek hozzá. Az adatkezelő minden szükséges lépést megtesz, hogy biztosítsa a személyes adatok biztonságát, ennek keretében megteszik mindazokat a technikai és szervezési intézkedéseket és kialakítják azokat az eljárási szabályokat, amelyek az egyéb adat- és titokvédelmi szabályok érvényre juttatásához szükségesek. Az adatokat megfelelő intézkedésekkel védeni kell különösen a jogosulatlan hozzáférés, megváltoztatás, továbbítás, nyilvánosságra hozatal, törlés vagy megsemmisítés, valamint a véletlen megsemmisülés és sérülés, továbbá az alkalmazott technika megváltozásából fakadó hozzáférhetetlenné válás ellen. A különböző nyilvántartásokban elektronikusan kezelt adatállományok védelme érdekében megfelelő technikai megoldással biztosítani kell, hogy a nyilvántartásokban tárolt adatok – kivéve, ha azt törvény lehetővé teszi - közvetlenül ne legyenek összekapcsolhatók és az érintetthez rendelhetők.

**A résztvevő/érintett adatkezeléssel kapcsolatos jogai és jogorvoslati lehetőségei:**

* **előzetes tájékoztatást kérhet** az adatkezelőtől az adatkezeléssel összefüggő tényekről az adatkezelés megkezdését megelőzően,
* **tájékoztatást kérhet az adatkezelőtől a személyes adatainak kezeléséről:** az érintett kérelmére az adatkezelő tájékoztatást ad az érintett általa kezelt adatairól, azok forrásáról, az adatkezelés céljáról, jogalapjáról, időtartamáról, az adatvédelmi incidens körülményeiről, hatásairól és az elhárítása érdekében tett intézkedésekről.
* Az adatkezelő köteles a kérelem benyújtásától számított legrövidebb idő alatt, legfeljebb azonban 25 napon belül, közérthető formában, az érintett erre irányuló kérelmére írásban megadni a tájékoztatást. Ez a tájékoztatás ingyenes, ha a tájékoztatást kérő a folyó évben azonos adatkörre vonatkozóan tájékoztatási kérelmet az adatkezelőhöz még nem nyújtott be. Egyéb esetekben a tájékoztatás adminisztratív költségeken alapuló, ésszerű díjtérítés ellenében igényelhető. Az érintett tájékoztatását az adatkezelő csak törvényben meghatározott esetekben tagadhatja meg. A tájékoztatás megtagadása esetén az adatkezelő írásban közli az érintettel, hogy a felvilágosítás megtagadására az Info törvény mely rendelkezése alapján került sor. A felvilágosítás megtagadása esetén az adatkezelő tájékoztatja az érintettet a bírósági jogorvoslat, továbbá a Nemzeti Adatvédelmi és Információszabadság Hatósághoz fordulás lehetőségéről.
* **kérheti a személyes adatainak helyesbítését:** ha a személyes adat a valóságnak nem felel meg (pontatlan, helytelen, hiányos), amennyiben a valóságnak megfelelő adat az adatkezelő rendelkezésére áll, akkor az adatkezelő haladéktalanul pontosítja vagy helyesbíti a személyes adatot, illetve ha az adatkezelés céljával összeegyeztethető, az érintett által rendelkezésére bocsátott további személyes adatokkal vagy az érintett által a kezelt személyes adatokhoz fűzött nyilatkozattal kiegészíti
* **kérheti a személyes adatainak törlését vagy zárolását:** a személyes adatot törölni kell, ha (i) kezelése jogellenes; az adatkezelés célja illetve jogalapja megszűnt, (ii) az érintett kéri; (iii) azt az Európai Unió jogi aktusa, a bíróság vagy a Hatóság elrendelte vagy (iv) az adatok tárolásának az Info törvényben meghatározott határideje lejárt.
* Törlés helyett az adatkezelő **zárolja** a személyes adatot, ha az érintett ezt kéri, vagy ha a rendelkezésére álló információk alapján feltételezhető, hogy a törlés sértené az érintett jogos érdekeit. Az így zárolt személyes adat kizárólag addig kezelhető, ameddig fennáll az az adatkezelési cél, amely a személyes adat törlését kizárta.

A helyesbítésről, a zárolásról, és a törlésről az érintettet, továbbá mindazokat értesíteni kell. Az értesítés mellőzhető, ha ez az adatkezelés céljára való tekintettel az érintett jogos érdekét nem sérti.

Ha az adatkezelő az érintett helyesbítés, zárolás vagy törlés iránti kérelmét nem teljesíti, a kérelem kézhezvételét követő 25 napon belül írásban közli a helyesbítés, zárolás vagy törlés iránti kérelem elutasításának ténybeli és jogi indokait. A helyesbítés, törlés vagy zárolás iránti kérelem elutasítása esetén az adatkezelő tájékoztatja az érintettet a bírósági jogorvoslat, továbbá a Nemzeti Adatvédelmi és Információszabadság Hatósághoz fordulás lehetőségéről.

Az érintettnek fentiekben meghatározott tájékoztatási kérelmének teljesítését az adatkezelő az elérni kívánt céllal arányosan késleltetheti, a tájékoztatás tartalmát korlátozhatja vagy a tájékoztatást mellőzheti, ha ezen intézkedése elengedhetetlenül szükséges az állam külső és belső biztonsága, így a honvédelem, a nemzetbiztonság, a bűncselekmények megelőzése vagy üldözése, a büntetés-végrehajtás biztonsága érdekében, továbbá közbiztonság hatékony és eredményes védelmének, valamint harmadik személyek alapvető jogai védelmének érdekében.

A résztvevő adatainak a nyilvántartásból való törlését vagy adatai módosítását a következő címen kérheti: **Opticnet Hungary Egyesülés 1143 Budapest, Hungária körút 67. 1. emelet**, e-mail cím: **info@opticnet.hu****.**

1. **PANASZOK**

A játékkal kapcsolatos panaszok a Szervezőhöz kizárólag elektronikus úton nyújthatók be a info@opticnet.hu e-mail címre, a panasz alapjául szolgáló esemény bekövetkezésétől számított 2 napon belül.

A panaszban fel kell tüntetni a résztvevő vezeték- és keresztnevét, pontos levelezési címét, e-mail címét valamint a panasz részletes leírását illetve alapját. Azon panaszok, melyek nem felelnek meg ezen feltételeknek, nem kerülnek elbírálásra. A panaszokat a Szervező bírálja el azok kézhezvételét követő 7 napon belül. A Szervező döntése a panaszt illetően végleges, ellene jogi eljárás nem indítható és nem fellebbezhető. A panaszost a Szervező a döntéséről írásban értesíti (postai úton, vagy e-mail formájában).

A résztvevőnek személyesen, írásban vagy telefonon bármikor joga van tájékoztatást kérni személyes adatai kezeléséről, kérheti személyes adatainak helyesbítését, illetve törlését, valamint kizárhatja azt, hogy számára a jövőben szolgáltatásokat közvetlenül ajánljanak fel, továbbá mindezekkel kapcsolatban jogorvoslattal élhet az információs önrendelkezési jogról és az információszabadságról szóló 2011. évi CXII. törvényben foglaltak szerint.

A résztvevőt megilleti a személyes adatai kezelése elleni tiltakozás joga is. Amennyiben a tiltakozása alapján Szervező által meghozott nem ért egyet, úgy a Nemzeti Adatvédelmi és Információszabadság Hatósághoz, illetve – választása szerint a Szervező székhelye, vagy a résztvevő lakóhelye szerint bírósághoz fordulhat.

Nemzeti Adatvédelmi és Információszabadság Hatóság elérhetőségei:

Posta cím: 1530 Budapest, Pf.:5

Cím: 1125 Budapest, Szilágyi Erzsébet fasor 22/c

Telefon:+36 (1) 391 1400

Fax: +36 (1) 391 1410

Email:ugyfelszolgalat@naih.hu

honlap:www.naih.hu

A jelen játék promóciós játéknak minősül, nem terjed ki rá a szerencsejáték szervezéséről szóló 1991, év XXXIV. szóló törvény hatálya.

A jelen játékban átadott nyeremény az Szja tv. 1. számú melléklet 8.14. pontja alapján adómentes bevételnek minősül.

1. **VEGYES RENDELKEZÉSEK**

A résztvevők a játékban való részvétellel magukra nézve automatikusan kötelezőnek fogadják el jelen Szabályzat rendelkezéseit.

Azáltal, hogy a vásárló elfogadja a részvételi és adatkezelési szabályzatot (Szabályzat), valamint regisztrál a játék microsite oldalán, feltétel nélküli, kifejezett hozzájárulását adja ahhoz, hogy nevét, e-mail címét, telefonszámát továbbá nyertessége esetén a nyertes‐lista kommunikálásához, illetve a nyeremény átadásához, átvételéhez nélkülözhetetlen személyes adatait, a Szervező a játék lebonyolítása céljából a jogszabályoknak megfelelően kezelje.

A 16. életévét betöltött kiskorú személyes adatai kezelésére vonatkozó hozzájárulását tartalmazó jognyilatkozatának érvényességéhez törvényes képviselőjének beleegyezésére vagy utólagos jóváhagyására nincs szükség.

Amennyiben a Szervező tudomására jut, hogy ezen Szabályzat 8. pontja alapján kizárásra került, személy mégis részt vett a játékban, a Szervező e személyt a játékból kizárja és az esetlegesen átadott ajándékot visszaköveteli.

A Szervezőnek jogában áll saját belátása szerint bármely okból a játékot törölni és leállítani.

A Szervező fenntartja magának a jogot a jelen Szabályzatban foglalt feltételek módosítására, illetve a játék módosítására vagy megszüntetésére. A módosított Szabályzatot vagy a megszüntetésről szóló döntést az Opticnet partner optikákban és a játék microsite oldalán teszi közzé a Szervező, és az a közzététel napján lép hatályba. A játékban résztvevők felelőssége, hogy a játék feltételeiről megfelelően tájékozódjanak. A Szervező kifejezetten kizárja a Szervezővel szembeni igény érvényesítésének lehetőségét bármely a játék feltételeinek módosítására vagy annak megszüntetésére vonatkozó döntésével kapcsolatban.

A Szervező kizárja felelősségét a játékkal kapcsolatos bármilyen kommunikációs anyagban esetlegesen előforduló nyomdai hibáért.

A jelen Szabályzatra a magyar jog az irányadó, a játékkal kapcsolatos követelések a Ptk. 6:121.§. alapján bírósági úton nem érvényesíthetőek.

A promócióról információk találhatóak az Opticnet partner optika üzletekben elhelyezett reklámanyagokon. A részletes szabályzat a promóció ideje alatt a promóciós microsite oldalon érhető el.

Jelen Szabályzat 2019. április 1. napján lép hatályba.

1. **számú melléklet - A JÁTÉKBAN RÉSZT VEVŐ ÜZLETEK LISTÁJA**

|  |  |  |  |  |
| --- | --- | --- | --- | --- |
| Opticnet optika neve | Irányítószám | Település | Utca | Házszám |
| Alba Optika | 8000 | Székesfehérvár | Sarló u. | 4. |
| Anna Optika | 1136 | Budapest | Pannónia u.  | 48. |
| Duci Optika | 1035 | Budapest | Vörösvári út | 35. |
| Pillantás Optika | 7000 | Sárbogárd | Ady Endre út | 139. |
| Cvikker Optika | 1088 | Budapest | Krúdy Gy. u.  | 4. |
| Cvikker Optika | 5000 | Szolnok | Szapáry u. | 18. |
| Pupilla Optika | 4029 | Debrecen | Ótemető u.  | 14. |
| Csernusné és Vargáné Optika-Fotó | 3600 | Ózd | Sárli út | 4. Interspar |
| ER-Optika | 2500 | Esztergom | Vörösmarty u.  | 6. |
| Edit Optika-Fotó | 5900 | Orosháza | Könd u. | 78. |
| Szilvia Optika | 3390 | Füzesabony | Rákóczi Ferenc út | 65. |
| Szemfény Optika | 4400 | Nyíregyháza | Dózsa Gy. u. | 1. |
| Euro-Optic Optika | 3580 | Tiszaújváros | Szent István út | 13. |
| Fenyvessy Optika | 8638 | Balatonlelle | Kossuth Lajos u. | 19. |
| Fókusz Optika | 4900 | Fehérgyarmat | Kertváros út | 3. |
| Optik Center | 9024 | Gyôr | Vasvári P. u. | 1. |
| Fókusz Optika | 6200 | Kiskôrös | Petőfi tér | 11. |
| Honti Optika | 3360 | Heves | Zrínyi M. u. | 2/a. |
| Horváth Optika-Fotó | 4100 | Berettyóújfalu | Dózsa Gy. u. | 8-10/b. |
| Írisz Optika | 2890 | Tata | Alkotmány u.  | 12. |
| Földváry Optika | 2600 | Vác | Nagymező u.  | 1-3. |
| Miklósi Optika | 9700 | Szombathely | Fő tér | 7. |
| Kovács Optika Kft. | 8200 | Veszprém | Kossuth L. u.  | 17.félemelet |
| Koga+ Optika | 8200 | Veszprém | Kossuth L. u.  | 17.félemelet |
| Veronika Optika | 5520 | Szeghalom | Tildy Z. u. | 13. |
| Kató Fotó Optika | 5540 | Szarvas | Szabadság út | 28/2. |
| Korona Optika | 1053 | Budapest | Kálvin tér | 1.  |
| Lens Optika | 7100 | Szekszárd | Széchenyi u. | 21. |
| Lipo Optika | 6500 | Baja | Czirfusz F. u. | 20. |
| Mándli Optika | 9700 | Szombathely | Mártírok tere | 10. |
| Boróka Optika | 2112 | Veresegyház | Fő út | 35. |
| Mikli Optika | 6050 | Lajosmizse | Széchenyi u. | 4. |
| Mikroptika | 2536 | Nyergesújfalu | Kossuth L. u.  | 69. |
| Família Optika | 7400 | Kaposvár | Rippl-Rónai tér | 2. |
| Németh Optika | 3700 | Kazincbarcika | Építők útja | 46. |
| Dr. Ács Optika | 6000 | Kecskemét | Kisfaludy u.  | 6-8. |
| Optic One Optika | 2030 | Érd | Budai út | 28. |
| OptiCenter | 2840 | Oroszlány | Rákóczi F. út | 88. |
| Optik Stúdió Kontaktlencse és Szemüvegszalon | 4400 | Nyíregyháza | Korányi Frigyes u. | 5. Interspar |
| Iris Optika | 7300 | Komló | Kossuth u.  | 40. |
| Korpona Optika | 4220 | Hajdúböszörmény | Korpona u. | 14. |
| Optiris Optika Corvin | 1082 | Budapest | Corvin sétány | 2. |
| Optiris Optika | 1024 | Budapest | Lövőház utca | 2. |
| Pencz Márta Látszerész | 6000 | Kecskemét | Nyíri út | 38/b. |
| Petőházi Optika | 8400 | Ajka | Szabadság tér | 20. |
| Irisz Optika | 8800 | Nagykanizsa | Táborhely u. |  4. INTERSPAR |
| Rábabrill Optika | 9300 | Csorna | Mártírok tere | 1. |
| Rábabrill Optika Kapuvár | 9330 | Kapuvár | Fő tér | 5. |
| Gyöngyszem Optika | 6900 | Makó | Széchenyi tér | 8. |
| Sárosi Optika | 2900 | Komárom | Bajcsy-Zsilinszky u. | 5. |
| Sasszem Optika | 6000 | Kecskemét | Szabadság tér | 3. |
| Sértz Optika  | 2220 | Vecsés | Dózsa György út  | 1. |
| Somos Optika | 9600 | Sárvár | Rákóczi F. u. | 5. |
| Szemeszter Optika | 8200 | Veszprém | Cserhát ltp.  | 5.  |
| Szemlátomás Optika | 2330 | Dunaharaszti | Báthori u. | 1. |
| Szemlátomás Optika | 2330 | Dunaharaszti | Némedi út | 69. |
| Szemőr Optika | 8380 | Hévíz | Petőfi S. u. | 11-13. |
| Szem-Pont Optika | 1116 | Budapest | Fehérvári út | 168-178. |
| Szente Optika | 2870 | Kisbér | Széchenyi u. | 2. |
| Szezsi Optika | 6722 | Szeged | Boldogasszony sgt. | 35. |
| Szinva Optika | 3530 | Miskolc | Városház tér | 20. |
| Teleki Optika  | 7400 | Kaposvár | Városház u. | 1. |
| Trend Optik | 9400 | Sopron | Selmeci u. | 15-17. |
| Pilla Optika | 2800 | Tatabánya | Mártírok u. | 11. 1/3. |
| Vicai Optika | 6300 | Kalocsa | Szent István király út | 37. |
| Vojth Optika | 3980 | Sátoraljaújhely | Rákóczi u. | 3. |
| Záhony Optika | 8800 | Nagykanizsa | Fő út | 8. |
| Zahorecz Optika | 1035 | Budapest | Vörösvári út | 7/b. |
| Zalka Optika | 8000 | Székesfehérvár | Koronázó tér | 4. |